દોકલામ પછી વધુ એક વખત ચીન ભારતીય સરહદમાં ઘૂસી ગયું છે. ગુપ્તચર સૂત્રોમાંથી મળેલી જાણકારી અનુસાર ચીને ગત ૧૫ મેથી ૩૧ મે દરમિયાન ભારત-ચીન સરહદના અનેક વિસ્તારોમાં ૧૫ વખત ઘૂસણખોરી કરી હતી. ચીનના સૈનિકોએ અનેક જગ્યાએ પગપાળા અને વાહનોથી ઘૂસણખોરી કરી હતી તો અનેક જગ્યાએ હવાઈ સીમાનો ભંગ પણ કર્યો હતો. સૂત્રો પ્રમાણે મે મહિનામાં ગત વર્ષની તુલનામાં ૨૦૧૮માં ભારતીય સરહદની અંદર ચીને ઓછી ઘૂસણખોરી કરી હતી. ગુપ્તચર સૂત્રોએ જાણકારી આપી છે કે ચાઈનીઝ સૈનિકોએ લડાખના ટ્રિગ હાઈટમાં ૧૫ મેથી ૩૧ મે વચ્ચે ચાર વખત ઘૂસણખોરી કરી હતી.